Besighede ondersteun liefdadigheid | News24
Besighede ondersteun liefdadigheid
FOTO: verskaf Durban Suid Besigheids Forum het Vrydag hul ‘Wonder Box’ idee vir liefdadigheid be-kendgestel.
DIE Durban Suid Besigheids Forum (DSBF) se jaarlikse golfdag, gehou op Vrydag 10 Julie op Amanzimtoti golfbaan was ‘n reuse sukses.
Die dag word tradisioneel deur die forum gebruik as ‘n fondsinsameling funksie en die fondse gaan vanjaar aan die spesiale projek genaamd “Wonder Box”. Die projek is Vrydag aan al die golf- spelers­ bekendgestel.
Die projek beoog om soveel moontlik bokse te vul met geskenke om aan minderbevoorregte kinders uit te deel. Daar is vyf verskillende bokse en dit is vir kleuters, tiener seuns of dogters, senior burgers en ‘n familie boks. Die forum versoek dat die gemeenskap betrokke raak by die projek. Die bokse kan geneem word en self gevul en terugbesorg word of dit kan geborg word, wat dan beteken die geld word geskenk en die bokse word gevul deur die organisasie en uitgedeel. Pryse wissel tussen R150 en R250 per boks.
Indien maatskappye betrokke wil raak, word hul maatskappy logo ook op die boks aangewend. Die projek is op 10 Julie geloods. Die kontak persoon is Louise Verrips. Sy kan gekontak word by admin1dsbf.co.za of Carine Rix by 083 440 3537.